
MADONAS NOVADA PAŠVALDĪBA

**CESVAINES VIDUSSKOLA**

Reģistrācijas numurs 40900018921

Madonas iela 1, Cesvaine, Madonas novads, LV- 4871

Tālruņa numurs + 371 64852231, elektroniskā pasta adrese cesvainesskola@madona.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IEKŠĒJIE NOTEIKUMI

**Izglītojamo mācību sasniegumu vērtēšanas kārtība**

Izdoti saskaņā ar Vispārējās izglītības likuma 10. panta trešās daļas 2. punktu, Ministru kabineta 27.11.2018. noteikumu Nr. 747 „Noteikumi par valsts pamatizglītības standartu un pamatizglītības programmu paraugiem″ 15. punktu un 11. pielikuma 19. punktu, Ministru kabineta 3.09.2019. noteikumu Nr. 416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem″ 20. punktu un 11. pielikuma 16. punktu, izglītības iestādes nolikuma 15. punktu.

2.09.2024.  **Nr. 2**

**I. Vispārīgie jautājumi**

1. Izglītojamo mācību sasniegumu vērtēšanas kārtība (turpmāk – vērtēšanas kārtība) Cesvaines vidusskolā (turpmāk – skolā) nosaka, kā tiek īstenota summatīvā, diagnosticējošā un formatīvā vērtēšana un skolas dokumentos atspoguļoti skolēnu mācīšanās rezultāti.
2. Vērtēšanas kārtība nosaka vienotus skolēnu mācīšanās vērtēšanas pamatprincipus skolā un veicina par tiem skolēnu un pedagogu izpratni.
3. Ar vērtēšanas kārtību klašu audzinātāji iepazīstina skolēnus katra mācību gada sākumā. Izglītojamais skolas sagatavotā veidlapā ar parakstu apliecina, ka ir iepazinies ar vērtēšanas kārtību.
4. Skola nepilngadīgā izglītojamā likumiskos pārstāvjus (turpmāk – vecākus) ar vērtēšanas kārtību iepazīstina katra mācību gada sākumā vecāku sapulcē,kā arī ievieto to skolvadības sistēmā – E-klasē. Vērtēšanas kārtība pieejama arī skolas mājas lapā.

**II. Mācību snieguma vērtēšanas plānošana**

1. Skola plāno un īsteno valsts pamatizglītības un valsts vispārējās vidējās izglītības standartā noteiktos mācību snieguma vērtēšanas veidus:

5.1. formatīvā vērtēšana, kas ir ikdienas mācību procesa sastāvdaļa un nodrošina skolēnam un pedagogam atgriezenisko saiti par skolēna tā brīža sniegumu pret plānotajiem sasniedzamajiem rezultātiem;

5.2. diagnosticējošā vērtēšana, lai noteiktu skolēna mācīšanās vajadzības un sniegtu skolēnam papildu atbalstu, plānotu un uzlabotu mācīšanu;

5.3. summatīvā vērtēšana, ko organizē mācīšanās posma nobeigumā (piemēram, temata, mācību gada, izglītības pakāpes noslēgumā), lai novērtētu un dokumentētu skolēna mācīšanās rezultātu.

6. Pedagogi, sadarbojoties mācību priekšmetu vai mācību jomas grupās, mācību gada sākumā izstrādā summatīvo vērtēšanas darbu plānu atbilstoši mācību priekšmeta (kursa) satura specifikai, fiksējot to e-klases pārbaudes darbu grafikā.

7. Līdz 10. septembrim skolēniem un vecākiem tiek izsniegts uz rokas vai E-klasē tiek nosūtīts katra mācību priekšmeta (kursa) vērtēšanas plāns, kas ietver summatīvās vērtēšanas darbu skaitu, tematu, katram darbam piešķirto svaru, norādot nozīmīgākos – lielāka svara darbus.

8. Katra mācību gada sākumā mācību priekšmeta (kursa) pedagogs iepazīstina skolēnus ar attiecīgā mācību priekšmeta (kursa) vērtēšanas plānu, kas ietver summatīvās vērtēšanas darbu skaitu, katram darbam piešķirto svaru un mācību gada un mācību priekšmeta (kursa) vērtējumu iegūšanas nosacījumus.

8.1. Vērtējumu mācību priekšmetā (kursā) var iegūt, ja iegūti vērtējumi visos plānotajos summatīvās vērtēšanas darbos.

8.2. Vērtējumu mācību priekšmetā (kursā) iegūst, aprēķinot temata nobeiguma pārbaudes darbu vidējo vērtējumu. Ja vidējais vērtējums aiz komata ir vismaz 0,5, tad vērtējumu noapaļo ar uzviju.

9. Summatīvo vērtējumu skaits mācību priekšmetā (kursā) atbilst tematu skaitam vai pēc pedagoga ieskatiem, sadalot lielākus tematus mazākos.

10. Izglītojamajam dienā tiek plānots ne vairāk kā divi temata nobeiguma vērtēšanas darbs. Darbu norises laiku pedagogs fiksē E-klases pārbaudes darbu plānotājā mācību gada sākumā, koriģē (ja nepieciešams) ne vēlāk kā nedēļu pirms darba norises, atzīmējot to plānotājā un informējot izglītojamos.

1. Pedagogs skolēna pēdējam kombinētajam nobeiguma vērtēšanas darbam piešķir 70 % svara attiecībā pret mācību gadā iegūto vērtējumu. Gadījumos, kad skolēns kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais mācību gada vērtējums.
2. Pirms katra temata nobeiguma vērtēšanas darba mācību priekšmeta (kursa) pedagogs informē skolēnu par plānoto sasniedzamo rezultātu un vērtēšanas kritērijiem.
3. Mācību priekšmeta (kursa) pedagogs pielāgo mācību snieguma vērtēšanu skolēnu dažādajām mācīšanās vajadzībām, piemēram, laika dalījumam un ilgumam, videi, skolēna snieguma demonstrēšanas veidam, piekļuvei vērtēšanas darbam.

**III. Mācību snieguma vērtējumu atspoguļošana un vērtēšanas organizēšana**

1. Vērtējums atspoguļo skolēna sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena skolēna sniegumam piemērojot līdzvērtīgus nosacījumus un vienādus kritērijus.
2. Formatīvie vērtējumi par būtiskiem skolēniem sasniedzamajiem rezultātiem katra temata ietvaros tiek fiksēti E-klasē. Tos pedagogi izmanto, plānojot mācīšanu, savukārt skolēni, plānojot savu mācīšanos. Formatīvie vērtējumi neietekmē vērtējumu mācību gada beigās.
3. Pedagoga noteiktie temata nobeiguma vērtēšanas darbi ir obligāti, izņemot vērtēšanas kārtības 25. punktā noteikto gadījumu. Ja skolēns nepiedalās temata nobeiguma darbā, pedagogs E-klasē fiksē gan skolēna mācību priekšmeta (kursa) stundas kavējumu („n”), gan obligāti veicamā temata nobeiguma darba neizpildi („nv”).
4. Skolēnu saņemtos formatīvos vērtējumus 4.-12.klasēs atspoguļo procentos, 1.-3.klasēs - apguves līmeņos: sācis apgūt (E-klasē apzīmē ar burtu “S”), turpina apgūt (E-klasē apzīmē ar burtu “T”), apguvis (E-klasē apzīmē ar burtu “A”), apguvis padziļināti (E-klasē apzīmē ar burtu “P”).
5. Minimālais formatīvo vērtējumu skaits mācību priekšmetā (izteikts procentos), kurš tiek dokumentēts Skolvadības sistēmā E-klase:

|  |  |  |  |  |  |  |
| --- | --- | --- | --- | --- | --- | --- |
| Stundu skaits nedēļā | 1 | 2 | 3 | 4 | 5 | 6 |
| Vērtējumu skaits mēnesī | 1 | 1 | 1-2 | 1-2 | 2 | 2-3 |

1. Summatīvajā vērtēšanā 1.–3. klasēs vērtējumu izsaka apguves līmeņos: sācis apgūt (E-klasē apzīmē ar burtu “S”), turpina apgūt (E-klasē apzīmē ar burtu “T”), apguvis (E-klasē apzīmē ar burtu “A”), apguvis padziļināti (E-klasē apzīmē ar burtu “P”), izmantojot vienotas vērtēšanas kritēriju grupas (skat. 1. pielikumu).
2. Summatīvajā vērtēšanā 4.–12. klasēs vērtējumu izsaka ballēs (10 – "izcili", 9 – "teicami", 8 – "ļoti labi", 7 – "labi", 6 – "gandrīz labi", 5 – "viduvēji", 4 – "gandrīz viduvēji", 3 – "vāji", 2 – "ļoti vāji", 1 – "ļoti, ļoti vāji"), izmantojot vienotas vērtēšanas kritēriju grupas (skat. 2. pielikumu).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Balles | 1 | 2 | 3 | 4 | 5 | 6 | 7 | 8 | 9 | 10 |
| Apguves procenti | 1-10 | 11-20 | 21-34 | 35-40 | 41-55 | 56-66 | 67-76 | 77-86 | 87-95 | 96-100 |

1. Pedagogs jebkurā temata nobeiguma vērtēšanas darbā nodrošina skolēnam iespēju demonstrēt sniegumu visos apguves līmeņos 1.–3. klasēs un atbilstoši jebkuram vērtējumam 10 ballu skalā 4. –12. klasēs.
2. Pedagogs 10 ballu skalu piemēro summatīvās vērtēšanas darbiem, ko veido saskaņā ar šādiem principiem:
3. Summatīvās vērtēšanas darbam jābūt tādam, lai var iegūt drošu (atkārtojot mērījumu, iegūst tādus pašus rezultātus) un ticamu rezultātu (vērtē to sasniedzamo rezultātu apguvi, kuri tika mācīti proporcionāli mācību procesā veltītajam laikam);
4. Skolēnam ir iespēja demonstrēt sniegumu, kas atbilst vērtējumam 10 ballu skalā;
5. Lielāks punktu skaits tiek piešķirts būtiskajiem sasniedzamajiem rezultātiem un kritērijiem.
6. Apzīmējumu „nv” (nav vērtējuma) mācību snieguma vērtēšanā pedagogs lieto, ja skolēns:

21.1. nav piedalījies mācību stundā, kurā tika kārtots pedagoga noteiktais obligātais temata nobeiguma darbs, kurš skolēnam bija jāizpilda (apzīmējums – “n/nv”);

21.2. atsakās mutiski vai rakstiski veikt uzdevumus;

21.3. noteiktajā laikā nav iesniedzis temata nobeiguma darbu;

21.4. temata nobeiguma darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu);

21.5. temata nobeiguma darbā ir izmantojis cilvēka cieņu aizskarošu saturu vai izteikumus;

21.6. ir nodevis darbu, kurš nav veikts/aizpildīts vai ir veikts/aizpildīts, bet nav saņēmis punktus,

1. Ja izglītojamais summatīvajā pārbaudes darbā nav ieguvis vērtējumu attaisnojošu iemeslu dēļ, pedagogs nosaka darba veikšanas termiņu divu nedēļu laikā kopš temata nobeiguma darba norises vai skolēna atgriešanās skolā.
2. Ja izglītojamais attaisnojošu iemeslu dēļ ir kavējis vairākus temata nobeiguma pārbaudes darbus priekšmetā (kursā), pedagogs, saskaņojot ar skolas direktora vietnieku, var veidot kombinētu pārbaudes darbu par vairākiem tematiem, pielāgojot šī darba svaru mācību priekšmetā (kursā).
3. Ja līdz mācību gada noslēgumam nav iegūts vērtējums kādā no mācību priekšmeta (kursa) temata nobeiguma pārbaudes darbiem, izglītojamais nesaņem vērtējumu gadā vai galīgo vērtējumu mācību priekšmeta kursā. Lai saņemtu galīgo vērtējumu, tiek piemērots noslēguma pārbaudes darbs papildtermiņā par visu mācību gada vielu attiecīgajā mācību priekšmetā.
4. Ja izglītojamais nav apmierināts ar kārtējo summatīvo vērtējumu, tā labošanas iespējas atsevišķam darbam netiek dotas.
5. Pedagogi papildus mācību snieguma vērtēšanai mācību priekšmetā pēc vajadzības var vērtēt izglīojamā mācīšanās ieradumus un attieksmi ( piem., mācību priekšmetā Sports un veselība, vizuālā māksla, dizains un tehnoloģijas u.c.), fiksējot ierakstus E-klasē. Šie vērtējumi neeietekmē mācību snieguma galīgo vērtējumu.
6. Pedagogs var izmantot iegūtos mācīšanās pierādījumus un atbrīvot skolēnu no temata nobeiguma darba vai darba daļas izpildes sakarā ar skolēna piedalīšanos ārpusskolas pasākumos, kas saistīti ar konkrēto mācību priekšmetu (kursu) un atspoguļo pierādījumus par mācību priekšmetā (kursā) paredzēto sasniedzamo rezultātu apguvi.

**IV. Mācību snieguma vērtējumu paziņošana**

1. Ierakstus par mācību stundu un mājas darbu E-klases žurnālā pedagogi veic par katru dienu līdz plkst. 17.00, skolēnu saņemtos formatīvos vērtējumus fiksē ne vēlāk kā triju darba dienu laikā, bet summatīvos vērtējumus – ne vēlāk kā septiņas darba dienas pēc temata nobeiguma darba iesniegšanas.
2. Mācību priekšmeta (kursa) temata nobeiguma pārbaudes darbi tiek analizēti un saglabāti pie pedagoga līdz mācību gada beigām. Pēc pilngadīga skolēna vai vecāka lūguma pedagogs nodrošina viņam iespēju iepazīties ar attiecīgā skolēna veikto temata nobeiguma pārbaudes darbu.
3. Gadā izglīojamais saņem vērtējumu ballēs, noapaļojot ar uzviju, sākot ar X,50.
4. Gada vērtējumu izliek, ņemot vērā visus summatīvos vērtējumus mācību gada laikā attiecīgajā mācību priekšmetā.
5. Kursa noslēguma vērtējumu 10.-12.klasēs izliek, ņemot vērā visus summatīvos vērtējumus šī kursa laikā ( arī tad, ja kurss ilgst 2-3 gadus).

**V. Mācību snieguma vērtējumu pārskatīšana**

1. Ja radušās nesaskaņas par skolēna vērtējumu mācību priekšmetā temata noslēgumā, pēc vecāku vai pilngadīga izglītojamā rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.
2. Ja mācību gada noslēgumā vērtējums mācību priekšmetā (kursā) izšķiras vienas balles robežās, pedagogs piedāvā skolēnam iespēju demonstrēt sniegumu, veicot kombinētu pārbaudes darbu. Par pārbaudes darba laiku informē skolēnu ne vēlāk kā piecas dienas pirms darba norises.
3. Ja mācību gada noslēgumā, skolēns izsaka vēlēšanos uzlabot vērtējumu, izglītojamais līdz 15.maijam iesniedz direktora vietniecei izglītības jomā iesniegumu par vērtējuma uzlabošanu. Pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā (kursā). Šajā darbā iegūtā vērtējuma svars ir 70 % pret iepriekš iegūto vērtējumu gadā.
4. Gadījumos, kad izglītojamais kombinētajā nobeiguma vērtēšanas darbā ir ieguvis zemāku vērtējumu, tiek atstāts iepriekš saņemtais māčibu gada vērtējums.

**VI. Noslēguma jautājumi**

1. Atzīt par spēku zaudējušu Cesvaines vidusskolas skolēnu mācību sasniegumu vērtēšanas kārtību no 2.09.2023.
2. Vērtēšanas kārtība stājas spēkā 2024. gada 2. septembrī.
3. Grozījumus vērtēšanas kārtībā izdara, pamatojoties uz izmaiņām normatīvajos aktos vai skolas pedagoģiskās padomes lēmumu.

Direktors Didzis Baunis

1. pielikums

Snieguma līmeņu apraksts 1. –3. klašu skolēnu mācību sasniegumu vērtēšanai

|  |  |  |  |  |  |
| --- | --- | --- | --- | --- | --- |
|  | Kritērijs | Sācis apgūt (S) | Turpina apgūt (T) | Apguvis (A) | Apguvis padziļināti (P) |
| 1. | Demonstrēto zināšanu, izpratnes, pamatprasmju mācību jomā, caurviju prasmju apjoms un kvalitāte | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka ir uzsākta plānotā sasniedzamā rezultāta apguve. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts daļēji un tas nav noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts pilnībā un tas ir noturīgs. | Skolēna sniegums (demonstrētās zināšanas, izpratne, pamatprasmes mācību jomā un caurviju prasmes) liecina, ka plānotais sasniedzamais rezultāts sasniegts padziļināti un tas ir noturīgs. |
| 2. | Atbalsta nepieciešamība | Skolēnam nepieciešams atbalsts un regulāri pedagoga apstiprinājumi uzdevuma izpildei. | Skolēnam dažkārt nepieciešams pamudinājums, lai sekotu uzdevuma izpildei. | Skolēns uzdevumu izpilda patstāvīgi. | Skolēns uzdevumu izpilda patstāvīgi, spēj pamatot atbilstošās stratēģijas izvēli. |
| 3. | Spēja lietot apgūto tipveida vai nepazīstamā situācijā | Skolēns demonstrē sniegumu ar pedagoga atbalstu zināmā tipveida situācijā. | Skolēns demonstrē sniegumu pārsvarā patstāvīgi tipveida situācijā, atsevišķā gadījumā – arī mazāk zināmā situācijā, ja nepieciešams, izmanto atbalsta materiālus. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu zināmā tipveida situācijā, nepazīstamā situācijā un starpdisciplinārā situācijā. |

1. pielikums

Snieguma līmeņu apraksts 4.–12. klašu skolēnu mācību sasniegumu vērtēšanai

|  |  |  |  |  |  |  |
| --- | --- | --- | --- | --- | --- | --- |
| 1. | Snieguma līmenis | Sācis apgūt | | Turpina apgūt | Apguvis | Apguvis padziļināti |
| 2. | Balles | 1–2 | 3–4 | 5–6 | 7–8 | 9–10 |
| 3. | Apguves procenti | 10–20 % | 21–40 % | 41–66 % | 67–86 % | 87–100 % |
| 4. | Kritēriji | | | | | |
| 4.1 | Demonstrēto zināšanu, izpratnes, prasmju mācību jomā un caurviju prasmju apjoms un kvalitāte | Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs disciplinārs / mācību jomas konteksts. | | Skolēns, demonstrējot sniegumu, izmanto vairākas savstarpēji nesaistītas idejas vai prasmes šaurā disciplinārā / mācību jomas kontekstā. | Skolēns, demonstrējot sniegumu, kurā izmanto vairākas idejas vai prasmes, veido savstarpējas sakarības disciplinārā / mācību jomas kontekstā. | Skolēns, demonstrējot sniegumu, kurā izmanto vairākas atbilstošas idejas vai prasmes no dažādām disciplīnām / mācību jomām, veido savstarpējas sakarības un vispārina. |
| 4.2 | Atbalsta nepieciešamība | Skolēns, demonstrējot sniegumu, lieto doto vai jau zināmu paņēmienu ar pieejamo atbalstu. | | Skolēns, demonstrējot sniegumu, patstāvīgi lieto zināmu paņēmienu. | Skolēns, demonstrējot sniegumu, izvēlas un patstāvīgi lieto atbilstošu paņēmienu vai pierakstu. | Skolēns, demonstrējot sniegumu, izvēlas un patstāvīgi lieto atbilstošu paņēmienu un, ja nepieciešams, pielāgo to. |
| 4.3 | Spēja lietot apgūto tipveida un nepazīstamā situācijā | Skolēns demonstrē sniegumu zināmā tipveida situācijā. | | Skolēns demonstrē sniegumu gan zināmā tipveida situācijā, gan mazāk zināmā situācijā. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu gan zināmā tipveida situācijā, gan nepazīstamā, gan starpdisciplinārā situācijā. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Balles | 1 | 2 | 3 | 4 | 5 | 6 | 7 | 8 | 9 | 10 |
| Apguves procenti | 1-10 | 11-20 | 21-34 | 35-40 | 41-55 | 56-66 | 67-76 | 77-86 | 87-95 | 96-100 |

1. pielikums

|  |  |  |  |  |
| --- | --- | --- | --- | --- |
|  | **Apguves līmeņi** | | | |
| **Norādījumu ievērošana** | 4 | 3 | 2 | 1 |
| **Sasniedzamais rezultāts:** skolēns pievērš uzmanību pedagogam, kad tiek skaidroti uzdevuma vai aktivitātes noteikumi, darbojas pēc tiem. | Skolēns darbojas atbilstoši noteikumiem bez atgādināšanas vai mudināšanas. | Skolēns pievērš uzmanību noteikumiem un darba procesam, kad par to atgādina, mudina to darīt. | Skolēns pievērš uzmanību noteikumiem un mācību procesam tikai tad, kad to pieprasa. | Skolēns atsakās pildīt noteikumus un iesaistīties mācību procesā. |
| **Sabiedrības normu ievērošana** | 4 | 3 | 2 | 1 |
| **Sasniedzamais rezultāts:** skolēns ievēro skolas noteikumus, izturas pret visiem ar cieņu. | Skolēns konsekventi ievēro skolas noteikumus, atbilstoši uzvedas un pielieto atbilstošas sociālās prasmes bez uzaicinājuma. | Skolēns ievēro skolas noteikumus, atbilstoši uzvedas un pielieto atbilstošas sociālās prasmes, kad tas tiek prasīts. | Skolēns ievēro skolas noteikumus, atbilstoši uzvedas un pielieto atbilstošas sociālās prasmes tikai tad, kad to no viņa pieprasa. | Skolēns atsakās ievērot skolas noteikumus, atbilstoši uzvesties un izmantot atbilstošas sociālās prasmes. |